ΓΡΑΠΤΗ ΕΡΩΤΗΣΗ E-1434/99

υποβολή: Camilo Nogueira Romn (Verts/ALE) προς την Επιτροπή

(1 Σεπτεμβρίου 1999)

Θέμα: Ευρωπαϊκή αμυντική βιομηχανία οι επιχειρήσεις του ισπανικού τομέα του πολεμικού ναυτικού η περίπτωση του Bazn στο el Ferrol

Στην ανακοίνωση που εξέδωσε τον Δεκέμβριο του 1997 για την κατάσταση των βιομηχανικών αμυντικών τομέων (COM(97) 0583 τελικό), η Επιτροπή θεωρεί σημαντική τη δημιουργία μιας ολοκληρωμένης ευρωπαϊκής αγοράς για τον αμυντικό εξοπλισμό, προτείνοντας, προς εφαρμογήν της στρατηγικής αυτής, μία συνολική προσέγγισηπό μορφήν σχεδίου δράσης για μια ευρωπαϊκή πολιτική εξοπλισμών.

Η κοινή θέση που πρότεινε τότε η Επιτροπή θα αναθεωρείτο ύστερα από 18 μήνες, προθεσμία η οποία συμπληρώνεται ακριβώς αυτές τις ημέρες.

Εξάλλου, η δήλωση στην οποία προέβησαν στις 20 Απριλίου 1998 οιπουργοί Αμυνας της Γαλλίας, της Γερμανίας, της Ιταλίας και της Ισπανίας, στην οποία επανεβεβαίωναν τη βούλησή τους να επιταχύνουν την ενοποίηση της ευρωπαϊκής αμυντικής βιομηχανίας, ακολουθήθηκε από μία επιστολή προθέσεων την οποίαπέγραψαν οιπουργοί Αμυνας των χωρών αυτών, με την προσθήκη της Σουηδίας και του Ηνωμένου Βασιλείου, τον Ιούλιο του 1998.

Στη δήλωση του Ευρωπαϊκού Συμβουλίου της Κολωνίας τον φετινό Ιούνιο, που φαίνεται να έθεσε σε εφαρμογή έναν πραγματικό ευρωπαϊκό πυλώνα, διατρανώνεται η πολιτική βούληση να δοθεί ώθηση στην αναδιάρθρωση της αμυντικής βιθομηχανίας.

Λαμβάνονταςπόψη τα στοιχεία αυτά, ερωτάται η Επιτροπή πώς θα επηρεάσουν οι εξελίξεις αυτές τις ισπανικές επιχειρήσεις του στρατιωτικού τομέα, ιδίως σε ό,τι αφορά τις δυνατότητες ίδρυσης διεθνικών αμυντικών επιχειρήσεων, ιδίως δε σε ό,τι αφορά την επιχείρηση Bazn, στις εγκαταστάσεις της του Ferrol στη Γαλικία;

Απάντηση του κ. Liikanen εξ ονόματος της Επιτροπής

(13 Οκτωβρίου 1999)

Η Επιτροπή θεωρεί ότι η Ευρωπαϊκή Κοινότητα πρέπει να διαθέτει ανταγωνιστική και δυναμική αμυντική βιομηχανία. Σε δύο ανακοινώσεις της(1)(2) για το θέμα αυτό, η Επιτροπή τόνισε την ανάγκη αναδιάρθρωσης του τομέα της αμυντικής βιομηχανίας σε ευρωπαϊκό επίπεδο και την ανάγκη ναλοποιηθεί παράλληλα το νομικό πλαίσιο για τη δημιουργία ευρωπαϊκής αγοράς αμυντικών προϊόντων.

Μολονότι την ευθύνη για την αναδιάρθρωση έχουν πρωτίστως οι επιχειρήσεις, ο αμυντικός τομέας είναι πάντα πολιτικά ευαίσθητος. Κατά συνέπεια ο ρόλος των κυβερνήσεων παραμένει καθοριστικός για την αναδιάρθρωσή του. Ως εκ τούτου, τα κράτη μέλη καλούνται να λάβουν όλα τα αναγκαία μέτρα για την ενθάρρυνση και τη στήριξη της δημιουργίας γνήσιων ευρωπαϊκών επιχειρήσεων. Ακόμα και δίχως άμεση συμμετοχή στο κεφάλαιο, το εκάστοτε κράτος μέλος καλείται να διαδραματίσει σημαντικό ρόλο συμβάλλοντας στην αναδιάρθρωση ως βασικός πελάτης, στηρίζοντας οικονομικά την έρευνα και την ανάπτυξη, συνεισφέροντας στηνλοποίηση προγραμμάτων, ελέγχοντας τις εξαγωγές ή εκτελώντας χρέη πιστοποιούσας αρχής.

Τα κράτη μέλη, αφού έλαβανπόψη τους τους στόχους που αναφέρονται στην επιστολή προθέσεων του Ιουνίου 1998 και τις δηλώσεις του Ευρωπαϊκού Συμβουλίου της Κολονίας τον Ιούνιο 1999, κατά τα φαινόμενα επιθυμούν πλέον να επικεντρωθούν στηνλοποίηση της εσωτερικής αγοράς και να αφήσουν περισσότερη ελευθερία στις επιχειρήσεις για τη σύναψη συμμαχιών. Η Επιτροπή προσυπογράφει αυτόν το γενικό προσανατολισμό, τον οποίο ανέφερε στις ανακοινώσεις της.

Επίσης, η Επιτροπή τάσσεταιπέρ της επιθυμίας των επιχειρήσεων για τη συγκρότηση περισσοτέρων διακρατικών ομίλων. Σ' αυτό το πλαίσιο, η επιχείρηση Bazn οφείλει να χαράξει αυτόνομα ή ενδεχομένως σε συνεργασία με την ισπανική κυβέρνηση, τη στρατηγική της για τη σύναψη βιομηχανικών συμμαχιών.

Η κοινή θέση που πρότεινε η Επιτροπή με την ανακοίνωσή της του 1997(3) εξετάζεται ακόμα από το Συμβούλιο. Η έγκρισή της θα ενισχύσει τις πρωτοβουλίες που έλαβε πρόσφατα η Επιτροπή βάσει του σχεδίου δράσης(4) για την αμυντική βιομηχανία.

(1) COM(97) 583 τελικό.

(2) COM(96) 10 τελικό.

(3) COM(97) 583 τελικό.

(4) COM(96) 10 τελικό.